
Бүген көннең беренче яртысында Татарстан Рәисе Рөстәм Миңнеханов «Газпром» ГАҖ Идарәсе Рәисе Алексей Миллер белән эшлекле очрашу уздырды.

Очрашу Санкт-Петербургта узды. «Газпром» ГАҖнең Татарстан Республикасында гамәлгә ашыра торган проектлар турында фикер алыштылар.

Бүген республикада «Газпром трансгаз Казан» ҖЧҖ көче белән 6 компрессор цехына, 11 180 газ редукцияләү пунктына, 192 газ бүлү станциясенә, 5 818 км магистраль газүткәргечләргә хезмәт күрсәтелә.

Татарстанда газлаштыру программасы буенча бүгенгә 33 219 гариза кабул ителгән, 27 902 кишәрлек чикләренә кадәр газ җиткерелгән, 22 023 йорт тоташтырылган.
Санкт-Петербургта Рөстәм Миңнеханов «Газпром» ГАҖ Идарәсе Рәисе Алексей Миллер белән очрашты